Filaret (Denõssenko)

Filaret (ukraina keeles Філарет; kodanikunimega Михайло Антонович Денисенко Mõhhailo Antonovõtš Denõssenko; sündinud 23. jaanuaril 1929 Blahodatnes Amvrossijivka rajoonis Donetski oblastis) oli aastatel 1995–2018 Kiievi Patriarhaadi Ukraina Õigeusu Kiriku eestseisja. 2018. aastast Ukraina Õigeusu Kiriku aupatriarh.

 Teenistus vaimulikuna 
 Kiievi Patriarhaadi Ukraina Õigeusu Kirikus 
pisi|Filaret 25. veebruaril 2014. aastal Euromaidanil
Filaret oli KPUÕK juht aastatel 1995–2018 tiitliga Kiievi ja kogu Vene-Ukraina patriarh (Патріарх Київський і всієї Руси-України). Seoses Vene Õigeusu Kirikust lahkulöömisega oli Filaret VÕK poolt pandud kirikuvande alla, mille Konstantinoopoli patriarhaat tühistas 2018. aasta oktoobris.Andreas Loudaros. BREAKING NEWS: EP reinstates Ukraine’s Patriarch Filaret, Archbishop Makariy - ortodoxia.info, 11.10.2018 (vaadatud 26.02.2019) KPUÕK juhina toetas ta 2004. aastal toimunud oranži revolutsiooni. Samuti toetas KPUÕK 2013.–2014. aastal Euromaidani vägivallas kannatada saanud protestijaid neile varjupaiga andmisega.Matthias Williams, Pavel Polityuk. Once an outcast, Ukrainian Patriarch ready to lead church split from Russia - REUTERS, 29.09.2018 (vaadatud 16.03.2019) 2014. aasta kevadel rääkis ta avalikult vajadusest ühendada Ukrainas tegutsevad õigeusu kirikud. Fred Weir. Ukraine's political divisions play out among its Orthodox congregations - Christian Science Monitor, 08.05.2014 (vaadatud 16.03.2019) KPUÕK toetus valitsusele ja armeele tõstis kiriku populaarsust. 2015. aasta seisuga oli Filaret Ukraina usuühingute juhtidest kõige kõrgema toetusreitinguga.Oleksandr Sagan. Orthodoxy in Ukraine: Current State and Problems. - Traditional religion and political power: Examining the role of the church in Georgia, Armenia, Ukraine and Moldova. The Foreign Policy Centre (FPC), 2015. lk. 18-19.

 Ukraina Õigeusu Kirikus 
Ukraina õigeusu kirikute ühendkogul asutatava Ukraina Õigeusu Kiriku juhiks Filaret ei kandideerinud, kuid talle anti vastse kiriku aupatriarhi tiitel,Філарет став почесним патріархом Православної церкви України - РБК-Украина, 15.12.2018 (vaadatud 11.04.2019) austuse pärast, kuigi selle olemasolu ei ole kirjeldatud UÕK tomoses ega põhikirjas.Митрополит ПЦУ: Филарет - не патриарх - Lb.ua, 15.05.2019 (vaadatud 18.05.2019) Ühtlasi sai temast Ukraina Õigeusu Kiriku Püha Sinodi üks kolmest alalisest liikmest.ПЦУ утвердила состав синода и провела его первое заседание - ЛІГА. Новости, 05.02.2019. (vaadatud 26.02.2019) UÕK Püha Sinodi esimese otsusega sai tema ülesandeks Kiievi piiskopkonna ja selle kloostrite juhtimine. Tema võimu alla ei jäetud Püha Miikaeli Kuldsete Kuplitega kloostri juhtimist.FILARET TO HEAD KYIV DIOCESE, METROPOLITAN SYMEON ELECTED CHIEF SECRETARY OF THE OCU, THE SYNOD DECIDES - RISU, 05.02.2019 

 Sisetüli algatamine 
2019. aasta mai alguses algatas Filaret sisetüli, kui kutsus likvideeritud KPUÕK ametlikku blanketti kasutades UÕK vaimulikke 14. mail toimuvale Kiievi metropoliidi, püha Makariuse mälestuspäeva tähistamisele, kuid UÕK eestseisja Epifanius sellist kutset ei saanud.Филарет приглашает архиереев на праздник от имени несуществующей УПЦ КП - LB.ua, 08.05.2019 (vaadatud 09.05.2019) 9. mail 2019 väitis endine KPUÕK juht Filaret, et KPUÕK ei ole likvideeritud, kuid Ukraina kultuuriministeeriumi arvates lõpetas KPÕUK 2018. aasta detsembris eksisteerimise.Минкульт заверил, что УПЦ КП не существует - Lb.ua, 11.05.2019 (vaadatud 11.05.2019) UÕK avalikustas omakorda KPUÕK laialisaatmise akti, mille Filaret oli ise allkirjastanud.ПЦУ обнародовала решение УПЦ КП о самороспуске с подписью Филарета - Lb.ua, 17.05.2019 (vaadatud 17.05.2019) 4. juunil 2019 avaldas UÕK video, milles on selgelt näha, kuidas Filaret allkirjastas KPUÕK laialisaatmise akti.ПЦУ опубликовала видео голосования Филарета за ликвидацию Киевского патриархата - Nv.ua, 04.06.2019 (vaadatud: 05.06.2019) Ühe vaatleja arvates muutus Filaret aktiivseks pärast 2019. aasta Ukraina presidendivalimiste tulemuste selgumist, kui selgus, et Petro Porošenko ei jätka presidendina.Екатерина Щеткина. Святейший камингаут - Zn.ua, 17.05.2019 (vaadatud 18.05.2019) Uudistesaate TSN ajakirjanikud teatasid, et Filaret kavandab kokku kutsuda kirikukogu, mis peaks muutma UÕK põhikirja, millega UÕK-st saaks patriarhaat ning ta ei välista, et see põhjustab UÕK lõhenemise.Филарет озвучил претензии к Епифанию и допустил раскол в ПЦУ - ZN.ua 12.05.2019 (vaadatud 13.05.2019) 14. mail 2019 osales Filareti korraldatud üritusel ainult neli UÕK piiskoppi: Ioasaf (Šõbajev) koos vikaarpiiskop Peetrusega, Adrian ja Kliment (Kuštš). Samuti ei osalenud Epifaniuse suurimaks konkurendiks peetud Mihhail (Zinkevõtš).К Филарету приехали четыре епископа из более 60-ти - ВВС Украина - Liga Novosti, 14.05.2019 (vaadatud 14.05.2019) Samal päeval avaldatud teoloog Juri Tšernomoretsi hinnangu järgi jääb pärast seda Filaretile kolm valikut: 
 võtta pärast pingete vähenemist reformija roll ning aidata UÕK-d üles ehitada;
 astuda tagasi UÕK Püha Sinodi liikme kohalt ning jääda teenima Kiievi Püha Volodõmõri katedraalis;
 jätkata KPUÕK taastamise katseid, millele järgneb Konstantinoopoli patriarhaadi hukkamõist ja isegi kiriklikud karistused.Валерия Кондратова Тема дня. Филарет пошел против Епифания. Это грозит ПЦУ расколом? - Liga Novosti, 14.05.2019 (vaadatud 14.05.2019)
UÕK metropoliit Aleksander (Drabõnko) küsis 15. mail 2019 Filaretilt avalikus pöördumises: 
 Kas Filaret peab end UÕK kõrgemaks vaimulikuks (ієрарх)?
 Kas Filaret tunnistab Ukraina õigeusu kirikute ühendkogu otsuseid ja sellel vastu võetud akte?
 Kas Filaret tunnistab UÕK eestseisja võimu?
 Kas Filaret tunnistab UÕK kanooniliste juhtimisorganite jõudu?Договоренностей об участии Филарета в управлении ПЦУ после получения томоса не было — митрополит Драбинко - Zn.ua 15.05.2019 (vaadatud 15.05.2019)
Teoloog Nicholas Denysenko arvas Filareti tegevuse ja väidete kohta, et UÕK peab näitama, et on muutunud ning ei lange tagasi nostalgiasse ning ei muutu KPUÕK 2.0-ks. Teiseks arvas ta, et UÕK peab reageerima Filareti tegevusele kindlalt ning isegi kanoonilisi sanktsioone rakendama.Nicholas Denysenko. FILARET’S FINAL ACT AND THE FUTURE OF THE ORTHODOX CHURCH OF UKRAINE - Public Orthodoxy, 2019. 13. mail 2019 kirjutas teoloog Vladimir Burega, et tema arvates ei pruugi Filaret austada UÕK otsust tema piiskopiametist vabastamise kohta, mis sellisel juhul viib tema juhtimisel KPUÕK taastamiseni ning tema UÕK-st eraldumiseni ehk järjekordse kirikulõheni, mis omakorda toob kaasa Konstantinoopoli patriarhaadi määratava kirikliku karistuse.Владимир Бурега. Патриарх Филарет: «прирученный» или «вытесненный»? - Lb.ua, 13.05.2019

 UÕK sisetüli 
28. mail 2019 andis Filaret KPUÕK nimel välja ukaasi, mille ta allkirjastas kui Kiievi ja kogu Vene patriarh ning millega püüdis keelata Oleksandr Trofõmljukil vaimulikuna teenimist.Филарет от имени УПЦ КП запретил служение преемнику Епифания на должности ректора Киевской богословской академии - Lb.ua, 28.05.2019 (vaadatud 03.06.2019) 1. juunil 2019 süüdistas UÕK piiskop Hadrianus (Kulõk) Filaretti selles, et ta kavatseb nõuda Kiievi vaimulikelt truudusetõotust talle endale ja KPUÕK-le.Один из епископов ПЦУ обвинил Филарета в «бунтарстве» - UNIAN 02.06.2019 (vaadatud 02.06.2019) 5. juunil 2019 teatas Filaret koos oma pooldajatega, et ei tunnista Ukraina õigeusu kirikute ühendkogu ega sellel tehtud otsuseid.У Филарета отказались признать поместный собор 15 декабря 2018 года - Lb.ua 05.06.2019 (vaadatud 05.06.2019) 14. juunil 2019 saatis Filaret laiali kutsed, milles kutsus UÕK vaimulikke 20. juunil toimuvale likvideeritud KPUÕK kohalikule kirikukogule. UÕK hoiatas, et kirikukogu toimumine tähendab kirikulõhet ning sellel osalejaid ootavad juriidilised ja kanoonilised tagajärjed.Филарет проигнорировал предупреждение ПЦУ и разослал приглашения на собор Киевского патриархата - Lb.ua, 15.06.2019 (vaadatud 15.06.2019) Filaret kutsus 20. juuniks 2019 Kiievi Püha Vladimiri katedraali kokku likvideeritud KPUÕK kohaliku kirikukogu, mis kuulutas KPUÕK laialisaatmise tühiseks ja KPUÕK sisuliselt taastatuks. Filaret lisas, et tal on õigus saada endale kõik UÕK Kiievi kogudused ja kloostrid."Собор" Филарета отменил решение о самороспуске УПЦ КП и отказался от томоса - Lb.ua, 20.06.2019 (vaadatud 20.06.2019) 24. juunil 2019 kokku tulnud Ukraina Õigeusu Kiriku Püha Sinod otsustas Filaretti toetanud piiskop Ioasafi ja piiskop Peetruse UÕK piiskoppide seast välja arvata. Sinodi otsusega vabastati Filaret Kiievi piiskopkonna juhi kohalt, kuid UÕK vaimulike seast teda ei eemaldatud.ПЦУ забрала у Филарета Киевскую епархию - Lb.ua, 24.06.2019 (vaadatud 24.06.2019)

Seisukohad
Filaret toetas oranži revolutsiooni ja suuremat lõimumist Euroopaga ning Venemaa mõju alt väljumist.Matthias Williams, Pavel Polityuk. Once an outcast, Ukrainian Patriarch ready to lead church split from Russia - REUTERS, 29.09.2018 (vaadatud 02.04.2019) 2019. aasta märtsis arvas ta, et kui Moskva Patriarhaadi Ukraina Õigeusu Kiriku eestseisja metropoliit Onufrius tahaks liituda Ukraina Õigeusu Kirikuga, siis võetaks ta vastu kui vend."Примем как брата": Филарет рассказал, что будет в случае желания Онуфрия войти в ПЦУ - UNIAN, 25.03.2019 (vaadatud 25.03.2019) 14. mail 2019 arvas ta, et UÕK-s on kaksikvõim ning nõudis, et eestseisja ei tohi teha kiriku siseelus midagi ilma tema kui patriarhi nõusolekuta. Samuti arvas ta, et patriarh juhatab UÕK Püha Sinodi istungeid.СМИ: Филарет требует от Епифания «ничего не делать внутри церкви» без его согласия - Nv.ua, 14.05.2019 (vaadatud 14.05.2019)

Tunnustus
pisi|Filareti auhindade näitus 2015. aastal
1979 – Rahvaste Sõpruse orden
1999 – Vürst Jaroslav Targa V järgu orden
2002 – Vürst Jaroslav Targa IV järgu orden
2004 – Vürst Jaroslav Targa III järgu orden
2006 – Vürst Jaroslav Targa II järgu orden
2008 – Vürst Jaroslav Targa I järgu orden
2009 – Vabaduse orden
2010 – Ivan Mazepa rist
2014 – Bioressursside ja Keskkonnajuhtimise Rahvusliku Ülikooli audoktor
2019 – Ukraina kangelane

 Vaata ka 
Ukraina Õigeusu Kiriku ajalugu
Ukraina Õigeusu Kiriku piiskop

 Viited 

Välislingid
 Patriarh Filaret palus Janukovitšit Tõmošenkole armu anda - ERR, 17.09.2012
 Владимир Бурега. Патриарх Филарет: «прирученный» или «вытесненный»? - Lb.ua, 13.05.2019 
 Nicholas Denysenko. FILARET’S FINAL ACT AND THE FUTURE OF THE ORTHODOX CHURCH OF UKRAINE - Public Orthodoxy, 2019.
 Ольга БЕСПЕРСТОВА. Александр Саган: «Для мирового православия Филарет является фигурой токсичной» - Факты, 04.06.2019
 Екатерина Щеткина. Святейший камингаут - Zn.ua, 17.05.2019

Kategooria:Ukraina Õigeusu Kiriku metropoliidid
Kategooria:Ukraina õigeusu vaimulikud
Kategooria:Ukraina õigeusu piiskopid
Kategooria:Sündinud 1929